लंदन स्कूल ऑफ हाइजीन ऐंड ट्रॉपिकल मेडिसन के मुख्य लेखक जेम्स मिलनर के मुताबिक, "भारत में कृषि उत्पादन के लिए उपलब्ध ताजे पानी का अनुपात पहले से ही काफी अधिक है। ऐसे में मामूली आहार परिवर्तन देश में लचीली भोजन प्रणाली विकसित करने की चुनौतियों को पूरा करने में मदद कर सकता है।" मिलनर ने इस अध्ययन में बताया है कि भोजन की बदलती आदतें पानी को कैसे बचा सकती हैं। मिलनर के मुताबिक अगर भोजन में गेहूं और डेयरी उत्पादों की खपत को कम करके, फलों और सब्जियों की खपत को बढ़ाया जाये, तो ताजा पानी के इस्तेमाल को 30 फीसदी तक कम किया जा सकता है।